24/12/2019 | Administración LocalMunicipal
Porto do Son
Oferta de emprego público 2017. Convocatoria oficial de oficial de Policía Local

Por decreto da Alcaldía-Presidencia núm.974, de data 18 de decembro de 2019, polo que se resolve APROBAR: Bases específicas que han de rexer para a provisión definitiva dunha praza de Oficial de Policía Local polo sistema de mobilidade. Oferta de Emprego Público de 2017.1.–Obxecto da convocatoria.1.–É obxecto desta convocatoria, garantindo o disposto no artigo 37. b da Lei 4/2007, do 20 de abril, de coordinación de Policías Locais, o nomeamento en propiedade, a través do proceso selectivo de concurso (reservado para a mobilidade horizontal) entre funcionarios doutros Corpos de Policía Local da Comunidade Autónoma de Galicia, dunha praza de Oficial de Policía, pertencente ao grupo “C”, subgrupo “C1”, encadrada na Escala de Administración Especial, Subescala de Servizos Especiais, Escala Básica, Categoría “Oficial de policía”. 2.–A praza que se convoca está incluída na Oferta de Emprego Público (OEP) do Concello de Porto do Son para o ano 2017 (BOP n.º 243, do 26/12/2017). 3.–De acordo co disposto na relación de postos de traballo do concello de Porto do Son (BOP n.º 204, do 25/10/2018): – Código do posto: 8108 – Complemento de destino: 18 – Complemento específico: 8.465,97 € – Observacións: este posto de traballo recibirá un complemento de 395,30 € anuais cando a xornada inclúa os domingos e festivos.2.–Requisitos dos aspirantes.1.–Poderán participar no concurso todos os/as funcionarios de carreira dos Corpos de Policía Local de Galicia que se atopen en servizo activo ostentando a categoría de oficial cunha antigüidade mínima de cinco (5) anos. Os/as aspirantes deberán, ademais do requisito de antigüidade, cumprir os seguintes requisitos: a) Posuír a nacionalidade española. b) Superar os 18 anos de idade e faltarlles 8 anos para pasar á situación de segunda actividade por razón de idade. c) Non ter sido separado mediante expediente disciplinario do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. d) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas.2.–Os requisitos necesarios para participar no concurso deberán acreditarse na data en que remate o prazo de presentación de instancias da convocatoria.3.–A participación neste proceso selectivo non está suxeita ao pagamento de taxa municipal.3.–Presentación de solicitudes.1.–Para tomar parte nas probas selectivas os/as interesados/as deberán presentar unha instancia dirixida ao alcalde do Concello de Porto do Son, segundo o modelo incorporado como anexo 1 a estas bases. Os modelos de instancia estarán accesibles na web municipal “www.portodoson. gal” e nas oficinas xerais da Casa do Concello.2.–Os/As interesados/as en participar nos procesos selectivos deberán presentar a correspondente instancia (anexo 1) xunto co resto de documentación no Rexistro Xeral do Concello de Porto do Son. Tamén poderán presentala por calquera dos procedementos que prevé o artigo 16 da Lei 39/2015, do 1 de outubro, do procedemento administrativo común das Administracións Públicas, así como a través da sede electrónica do concello de Porto do Son [https://portodoson.sedelectronica. gal/info.0]). As instancias e a documentación deberán presentarse no prazo de vinte (20) días hábiles, contados desde a publicación da convocatoria no Boletín Oficial do Estado (un extracto da convocatoria será publicado igualmente no Diario oficial de Galicia, e as presentes bases serán publicadas no BOP). Se os interesados non presentan as súas solicitudes no Rexistro Xeral do Concello de Porto do Son deberán remitir un e-mail ao enderezo electrónico secretaria@portodoson. gal durante o prazo de presentación, xunto con copia da solicitude debidamente rexistrada dentro do prazo de presentación a fin de pospoñer a elaboración da relación de aspirantes admitidos e excluídos ata recibir todas as instancias presentadas. A presentación das instancias fóra de prazo suporá a non admisión do/a aspirante no proceso selectivo.3.–Coa instancia (anexo 1), os/as interesados/as deberán achegar copia dos seguintes documentos (non será necesaria a compulsa dos documentos que sexan presentados, que se presumirán auténticos. Únicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso): a) Copia compulsada do DNI ou pasaporte. b) Certificado acreditativo de ocupar en propiedade unha praza da categoría de “Policía” noutros corpos de Policía Local da Comunidade Autónoma de Galicia, e contar cunha antigüidade mínima de cinco (5) anos nesa categoría. c) Relación dos méritos que se acrediten por cada un dos apartados de que conste o concurso. Os aspirantes deberán aportar xunto coa solicitude orixinal ou fotocopia dos documentos acreditativos dos méritos alegados. A data límite para a alegación dos méritos e a presentación dos documentos relativos aos mesmos será a de finalización do prazo de presentación de solicitudes. En ningún caso serán valorados méritos non alegados na solicitude ou non acreditados documentalmente en prazo. Se a documentación xa obra en poder do concello, o/a interesado/a fará constar esta circunstancia, indicando o procedemento no que se presentou 4.–Non se terán en conta nin serán valorados aqueles méritos que non estean acreditados na forma indicada. Tampouco se terán en conta aqueles méritos que non se acrediten suficientemente no momento de rematar o prazo de presentación de instancias. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados polo organismo competente.5.–A presentación da solicitude de participación no procedemento selectivo implica a aceptación plena e sen condicións das bases que rexen o proceso de selección.6.–A efectos de cumprimento do artigo 5 da Lei Orgánica 15/1999, de 13 de decembro, de Protección de Datos de Carácter Persoal, os datos contidos na solicitude serán obxecto de tratamento automatizado polo Servizo de Persoal para o desenvolvemento do proceso selectivo, e poderán ser cedidos de conformidade coa lei, podendo exercer o interesado ante o Concello os dereitos de acceso, rectificación, cancelación e oposición.4.–Publicidade, presentación, notificacións e comunicacións.1.–A convocatoria deste proceso selectivo publicarase no BOP, e un extracto da mesma no DOG e no BOE, na web municipal (portal emprego) e no taboleiro de anuncios do concello. As bases que regulan o proceso de selección publicaranse no BOP, na web municipal (portal emprego) e no taboleiro de anuncios do concello. As demais comunicacións que deban efectuarse publicaranse no BOP, web municipal (portal emprego) e no taboleiro de anuncios do concello.2.–Os acordos do órgano de selección publicaranse na web municipal (portal emprego) e no taboleiro de anuncios do Concello de Porto do Son, sen prexuízo de difundilos por calquera outros medios.3.–As datas de publicación no BOP e na Sede electrónica será determinante dos prazos de emenda de solicitudes e presentación de alegacións ou recursos.5.–Admisión dos aspirantes.1.–Unha vez rematado o prazo de presentación de instancias, a Alcaldía ditará resolución aprobando a listaxe provisional de aspirantes admitidos e excluídos, con indicación, se é o caso, das causas de exclusión. Esta resolución publicarase no BOP, na web municipal (portal emprego) e no taboleiro de edictos do concello.2.–Os/As aspirantes excluídos dispoñen dun prazo de 10 días hábiles, contado desde o seguinte ao da publicación da resolución no BOP para emendar, de ser o caso, os defectos que motivaron a exclusión e presentar nova documentación.3.–Rematado o prazo para a emenda de solicitudes, de ser o caso, o alcalde aprobará a listaxe definitiva de admitidos e excluídos, que se publicará nos mesmos medios que a listaxe provisional. De non haber aspirantes excluídos, a listaxe provisional elevarse a definitiva na mesma resolución de aprobación. Contra esta resolución poderá interporse recurso potestativo de reposición perante a Alcaldía, no prazo dun mes, ou ben recurso contencioso- administrativo perante o Xulgado Contencioso- Administrativo; en ámbolos dous casos, o prazo contarase desde o día seguinte ao de publicación. O feito de figurar na relación de admitidos non prexulgará que se lles recoñeza aos aspirantes o cumprimento dos requisitos esixidos. Cando da documentación a presentar unha vez superado o proceso selectivo se desprenda que non cumpren algún dos requisitos, os aspirantes decaerán en todos os seus dereitos que puideran derivarse da súa participación no procedemento. Na mesma resolución, o alcalde determinará o lugar, data e hora do comezo do proceso selectivo, así como a composición do órgano de selección.6.–Composición do tribunal.1.–Os membros do tribunal cualificador serán designados polo alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e en atención ó principio de imparcialidade e profesionalidade dos seus membros. Estará constituído por cinco persoas titulares e cinco suplentes que ostentarán a condición de presidente, vogais (3) e secretario. Na composición do tribunal promoverase a presenza equilibrada de mulleres e homes, segundo o pola Lei orgánica 3/2007, do 22 de marzo, para a igualdade efectiva de mulleres e homes, salvo por razóns fundadas e obxectivas, debidamente motivadas, en cumprimento do establecido no artigo 53 da Lei Orgánica 3/2007, de 22 de marzo, para a igualdade efectiva de mulleres e homes; e no artigo 60.1 do Texto Refundido do Estatuto Básico do Empregado Público.2.–Os membros do tribunal cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Non poderán formar parte do tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao órgano de selección será sempre a título individual, sen que se poida desempeñar esta en representación ou por conta de ninguén.3.–O tribunal de selección poderá dispoñer a incorporación de asesores especialistas, para todas ou algunhas das probas, que colaborarán exclusivamente no exercicio das súas especialidades técnicas sen formar parte do tribunal.4.–Os membros do tribunal, os asesores especialistas e o persoal auxiliar, deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, de réxime xurídico do Sector Público. Igualmente, os aspirantes poderán recusar aos membros do Tribunal cando concorra algunha das circunstancias a que se refire o parágrafo anterior.5.–O tribunal non poderá constituírse nin actuar sen a asistencia de máis da metade dos seus membros, sexan titulares ou suplentes indistintamente. En todo caso, será precisa a asistencia do presidente e do secretario. Todos os membros do tribunal cualificador actuarán con voz e voto.6.–As decisións do tribunal cualificador adoptaranse por maioría de votos dos membros presentes, resolvendo, en caso de empate, o voto de calidade do seu presidente. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. A actuación do órgano de selección, no non previsto nestas bases, rexerase pola normativa aplicable á formación da vontade dos órganos colexiados prevista na Lei 40/2015, de 01 de outubro, de Réxime Xurídico do Sector Público, e demais disposicións vixentes que lles sexan de aplicación. En caso de ausencia do presidente e do seu suplente, o primeiro designará de entre os vocais un substituto que o suplirá. En defecto de designación, a substitución realizarase de conformidade do previsto no artigo 19.2 da Lei 40/2015, do 01 de outubro. Os acordos de calquera índole do Tribunal poderán ser impugnados en alzada ante o alcalde. O Tribunal continuará constituído ata que non sexan resoltas as reclamacións presentadas ou as dúbidas que poida suscitar o proceso selectivo.7.–Os/As membros do tribunal, os/as asesores especialistas aos que lle soliciten asistencia, e o persoal auxiliar terán dereito ao aboamento das indemnizacións e dietas por asistencia, conforme ao disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo.7.–Proceso selectivo.1.–O procedemento de selección no sistema de mobilidade será o concurso de méritos, que consistirá na comprobación, avaliación e cualificación dos méritos alegados e xustificados polos aspirantes, de acordo co baremo que se recolle a continuación e determinado no Anexo III da Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. A) Titulacións académicas. – Título universitario de postgrao, doutor ou equivalente: 3,00 puntos. – Título universitario de grao, licenciado, arquitecto, enxeñeiro ou equivalente: 2,00 puntos. – Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalentes: 1,50 puntos. – Bacharel, técnico ou equivalente: 0,50 puntos. Non se valorará a titulación requirida para o acceso á categoría a que se aspira, salvo que se posúa máis dunha. Tampouco se valorarán as titulacións necesarias ou as que se empregasen como vía de acceso para a obtención dunha titulación superior xa valorada. Unicamente se valorarán os títulos antes citados, non os cursos realizados para a súa obtención. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE en que se publica. B) Antigüidade. – Por cada ano de servizos, ou fracción superior a seis meses, prestados nos corpos de policía local: 0,20 puntos. – Por cada ano de servizos, ou fracción superior a seis meses, prestados noutros corpos e forzas de seguranza: 0,10 puntos. – Por cada ano de servizos, ou fracción superior a seis meses, prestados noutros corpos das administracións públicas: 0,05 puntos. Para os efectos de valoración da antigüidade só serán tidos en conta os servizos prestados como funcionario de carreira. C) Formación e docencia. C.1. Formación profesional continua: C.1.1. Os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos. C.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 punto. – Máis de 200 horas lectivas: só asistencia 1,00 punto; aproveitamento 1,30 puntos. Non se valorarán os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguridade, os cursos repetidos, salvo que transcorrese un período superior a cinco anos desde a finalización do primeiro curso e os cursos necesarios para a obtención das titulacións xa valoradas no apartado A (Titulacións académicas), nin a superación de materias deles. C.2. Docencia: C.2.1. A participación como profesor en cursos ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo das forzas e corpos de seguranza, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos. C.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvolvidos nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. Os cursos iguais impartidos en máis dunha ocasión unicamente se valorarán unha vez, agás que entre a súa imparatición transcorrese un período superior a cinco anos. Os méritos deste epígrafe deberán acreditarse mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. D) Distincións e recompensas oficiais. – Placa individual ao mérito da policía local: 2,00 puntos. – Placa colectiva ao mérito da policía local: 1,5 puntos. – Medalla ao mérito da policía local: 1,00 punto. – Medalla ou cruz ao mérito policial doutros corpos: 0,75 puntos. – Distincións do órgano colexiado competente do concello: 0,25 puntos. E) Idiomas. O coñecemento doutro idioma distinto do español e do galego, acreditado por certificado de escola oficial de idiomas, valorarase a razón de: a) Ciclos. – Certificado de superación do ciclo elemental: 1,00 punto. – Certificado de superación do ciclo superior: 2,00 puntos. b) Niveis. – Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. F) Lingua galega. – Celga 1: 0,25 puntos. – Celga 2: 0,50 puntos. – Celga 3: 0,75 puntos. – Celga 4: 1,00 punto. – Anterior curso de iniciación: 0,75 puntos. – Anterior curso de perfeccionamento: 1,00 puntos. – Linguaxe administrativa nivel medio: 1,50 puntos. – Linguaxe administrativa nivel superior: 2,00 puntos Só se terá en conta o título de máis nivel dos que se acrediten.2.–A puntuación final de cada aspirante consistirá na suma das cualificacións dos méritos totais, sen limitación, adxudicándolle a praza ofertada ao aspirante que acade a maior puntuación. Non existirá puntuación máxima nas diferentes categorías. No proceso de valoración poderán recadarse formalmente dos interesados as aclaracións, ou no seu caso, a documentación adicional que se estime necesaria para a comprobación dos méritos alegados.3.–No caso de producirse empate na puntuación final, a orde na relación fixarase de acordo cos seguintes criterios: 1.º.–Maior puntuación obtida sucesivamente nos seguintes apartados do concurso: A) Titulacións académicas; B) Antigüidade; C) Formación e docencia; D) Distincións e recompensas; E) Idiomas; F) Lingua Galega.2.º.–Discriminación en favor da muller, para o suposto de existir infrarrepresentación feminina no cadro de persoal do corpo da policía do concello (RDL 2/2015, do 12 de febreiro, da Vicepresidencia e Consellería de Presidencia, Administracións Públicas e Xustiza, pola que se aproba o texto refundido das disposicións legais da Comunidade Autónoma de Galicia en materia de igualdade). 3.º.–Orde alfabética de apelidos e nome, dando comezo pola letra que resulte do sorteo anual polo que se determina a orde de actuación dos aspirantes nos procesos selectivos da Xunta de Galicia e publicada no DOG, desbotando as preposicións dos apelidos compostos.8.–Nomeamento e toma de posesión.1.–Rematado o proceso selectivo, o tribunal elevará ao alcalde-presidente proposta de nomeamento como persoal funcionario de carreira do Concello de Porto do Son o/a aspirante que, segundo a puntuación acadada, superase o proceso selectivo. Ao tratarse dunha praza por mobilidade o/a aspirante estará exento de realizar o curso previo na AGASP.2.–O tribunal poderá declarar deserta a praza obxecto da presente convocatoria cando non se cubra por non superar o proceso selectivo ningún aspirante.3.–Co fin de asegurar a cobertura das prazas convocadas, o alcalde-presidente poderá requirir ao tribunal de selección unha nova proposta de nomeamento como funcionario de carreira do/a aspirante que, por orde e segundo a puntuación acadada, superase o proceso selectivo, cando se produza a renuncia do/a aspirante proposto/a inicialmente. Para os efectos previstos neste apartado terán a mesma consideración que as renuncias os supostos referidos ao feito de que o/a aspirante se deduza que carece dos requisitos esixidos nestas bases para ser admitido no proceso selectivo ou que solicitase a excedencia de forma inmediata e no mesmo día da súa toma de posesión como funcionario de carreira do Concello de Porto do Son. A toma de posesión efectuarase no prazo dun mes, a partir da publicación do nomeamento no DOG.9.–Normas finais.1.–Para todo o non previsto nestas bases será de aplicación o establecido no Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público, Lei reguladora das bases de réxime local, Lei de administración local de Galicia, Lei 2/2015, do 29 de abril, do emprego público de Galicia, Lei 4/2007, do 20 de abril de coordinación de policías locais, Decreto 243/2008 do 16 de outubro, de desenvolvemento da Lei 4/2007 e demais lexislación vixente que sexa de aplicación.2.–Todos os actos administrativos derivados desta convocatoria, así como da actuación do tribunal, poderán ser impugnados polos interesados nos casos e na forma establecidos pola Lei 39/2015, do 1 de outubro, do procedemento administrativo común das Administracións Públicas e normas vixentes concordantes. A presentación de reclamacións non suspenderá a tramitación do proceso selectivo fóra dos supostos legalmente previstos, agás que así o decida o órgano convocante.3.–Contra estas bases e a resolución que as aproba, que pon fin á vía administrativa, poderase interpoñer recurso contencioso- administrativo ante o Xulgado Contencioso-Administrativo da Coruña, no prazo de dous meses contado desde o día seguinte ao da publicación da convocatoria. Con carácter previo e potestativo poderá interpoñerse recurso de reposición ante a Alcaldía, no prazo dun mes, contado desde o día seguinte ao da publicación da convocatoria. Neste caso non poderá interpoñerse o recurso contencioso- administrativo ata que se resolva expresamente ou se produza a desestimación presunta do recurso de reposición. Neste derradeiro suposto, o prazo para a interposición do recurso contencioso- administrativo será de seis meses, contado desde o día seguinte a aquel no que se produza a desestimación presunta do recurso de reposición. **** ANEXO 1 MODELO DE INSTANCIA D./D.ª _____________________________________________________________________, de _____ anos, con DNI _______________________, e domicilio en __________________________________________________, n.º ____, piso ____, C. P. ___________, da localidade _________________________, teléfono __________________, e enderezo electrónico ___________________________________________, EXPOÑO: I. Que desexo participar no proceso selectivo convocado polo Concello de Porto do Son para a provisión en propiedade dunha praza de Oficial de Policía Local polo sistema de mobilidade (OEP 2017). II. Declaro responsablemente que reúno todos os requisitos esixidos referidos á data de finalización do prazo sinalado para a presentación da solicitude nas Bases de selección, que coñezo e acepto, e que son certos os datos que figuran nesta instancia, comprometéndome a xustificalos documentalmente cando sexa requirido para iso. III. Declaro responsablemente que posuo a capacidade funcional para o desempeño das tarefas propias do posto e que non estou inhabilitado/a para o desempeño de funcións públicas. Polo exposto, SOLICITO: Ser admitido no proceso selectivo para a provisión en propiedade dunha praza de Oficial de Policía Local polo sistema de mobilidade (OEP 2017), achegando para estes efectos a seguinte documentación (márquese o que proceda):  Copia compulsada do DNI ou pasaporte.  Certificado acreditativo de ocupar en propiedade unha praza da categoría de “Policía” noutros corpos da Policía Local da C. A. de Galicia e de contar cunha antigüidade mínima de 5 nos nesa categoría.  Relación dos méritos alegados e documentación orixinal ou compulsada acreditativa dos mesmos. En Porto do Son, ____ de ____________ de 201_. (sinatura) SR. ALCALDE-PRESIDENTE DO CONCELLO DE PORTO DO SON” Porto do Son, 18 de decembro de 2019. O alcalde-presidente Asdo.: José Luis Oujo Pouso